དེ་བཞིན།གདན་སའི་ཡན་ལག་ཏུ་གསར་བཞེངས་དང་བསྐྱར་བཞེངས་བྱས་པ་ནི།ཧི་མ་ཅལ་མངའ་ཁོངས་སུ་ནུ་ལྕང་གོའི་ཡུལ་དུ་ཀཾ་ཚང་ཐུབ་བསྟན་འོད་ཟེར་རབ་རྒྱས་གླིང་།ཧི་མ་ཅལ་ཀུ་ལུའི་རྫོང་ཁོངས་བྷུ་ཇོ་རའི་ས་གནས་སུ་བཙུན་དགོན་དཔལ་སྤུངས་ཡེ་ཤེས་རབ་རྒྱས་གླིང་།གནས་མཆོག་རྡོ་རྗེ་གདན་དུ་གཏེར་སྒར་རིག་འཛིན་མཁའ་སྤྱོད་དར་རྒྱས་གླིང་།ཨ་རུ་ན་ཅལ་མངའ་ཁོངས་འཇང་ཁར་སའི་ས་གནས་སུ་མོན་དཔལ་སྤུངས་བྱང་ཆུབ་ཆོས་འཁོར་གླིང་།ཨུཏ་རན་ཅལ་གྱི་མངའ་ཁོངས་མན་ཌི་ཝ་ལའི་བོད་གཞིས་སུ་དཔལ་སྤུངས་ཀུན་ཁྱབ་ཆོས་གླིང་བཅས་བཞེངས་ཡོད་པ་དང་།ཤར་ནུབ་ཀྱི་ཕྱི་རྒྱལ་ཆོས་ཚོགས་ཁག་ནི་ཨ་རི་དང་ཁེ་ན་ཌ།དབྱིན་ལན།ཨིར་ལན་ཌི།ཕིན་ལན་ཌི།ནེའུ་ཛི་ལན་ཌི།ཨོ་སི་ཊོ་ལི་ཡ་སོགས་འཛམ་གླིང་གི་རྒྱལ་ཁབ་ཁག་༡༥ནང་ཆོས་ཚོགས་ཁག་༣༢གསར་བཞེངས་གནང་སྟེ།ཆོས་ཚོགས་སོ་སོའི་ནང་དུ་ཆོས་རྗེ་བླ་མ་དང་བླང་ཆེད་གཏོང་གིས་ནང་ཆོས་སློབ་གཉེར་གནང་མཁན་མང་པོར་དངོས་ཤུགས་བརྒྱུད་གསུམ་ནས་ཞབས་འདེགས་སྒྲུབ་བཞིན་ཡོད།